               19.6.2018

               HR

               Službeni list Europske unije

               C 215/243

         P8_TA(2016)0395
   Zahtjev za ukidanje imuniteta Jean-Marieju Le Penu
   Odluka Europskog parlamenta od 25. listopada 2016. o zahtjevu za ukidanje imuniteta Jean-Marieju Le Penu (2016/2108(IMM))
   (2018/C 215/36)

      Europski parlament,

               —

               uzimajući u obzir dva zahtjeva za ukidanje imuniteta Jean-Marieju Le Penu koje je 14. ožujka 2016. dostavila glavna tužiteljica na Prizivnom sudu u Parizu i koji su 8. lipnja 2016. objavljeni na plenarnoj sjednici, a odnose se na dva postupka istog sadržaja koji se vode pred istražnim sucima na Visokom sudu u Parizu zbog pozivanja na rasnu mržnju (2211/15/21 i 2226/15/9),

               —

               nakon saslušanja Jean-Marieja Le Pena u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 26. Ustava Francuske Republike,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0301/2016),

               A.

               budući da su dva istražna suca na Visokom sudu u Parizu podnijela zahtjev za ukidanje imuniteta Jean-Marieju Le Penu u vezi s navodnim kaznenim djelom;

               B.

               budući da u skladu s člankom 9. Protokola br. 7 o povlasticama i imunitetima Europske unije zastupnici u Europskom parlamentu na državnom području svoje države uživaju imunitet priznat članovima parlamenta te države;

               C.

               budući da prema članku 26. Ustava Francuske Republike „nijedan član Parlamenta […] zbog izraženih mišljenja ili glasanja pri obnašanju svoje dužnosti ne smije biti izložen kaznenom progonu ili potrazi i ne smije biti pritvoren ili osuđen” te da se nijedan član Parlamenta bez njegova odobrenja „ne smije uhititi ili na drugi način lišiti slobode, odnosno ograničiti u svojoj slobodi zbog kaznenog djela ili prekršaja”;

               D.

               budući da se u članku 8. Protokola br. 7 o povlasticama i imunitetima Europske unije navodi da „članovi Europskog parlamenta ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasanja pri obnašanju svojih dužnosti”;

               E.

               budući da se tom odredbom želi zajamčiti da zastupnici u Europskom parlamentu u načelu imaju pravo na slobodu izražavanja, ali da im to pravo ne smije služiti kao izgovor za klevetu, uvrede, poticanje na mržnju ili tvrdnje koje štete nečijem ugledu, odnosno sve ostale izjave koje su u suprotnosti s člankom 21. Povelje Europske unije o temeljnim pravima;

               F.

               budući da odredbe u vezi s parlamentarnim imunitetom treba tumačiti u svjetlu vrijednosti, ciljeva i načela europskih ugovora;

               G.

               budući da se takav apsolutni imunitet zastupnika u Europskom parlamentu ne odnosi samo na mišljenja koja je zastupnik izrazio na službenim sjednicama Parlamenta nego i na ona koja je izrazio drugdje, na primjer u medijima, ako postoji poveznica između izraženog mišljenja i parlamentarne dužnosti;

               H.

               budući da se Jean-Marie Le Pen optužuje da je u videozapisu objavljenom 6. lipnja 2014. na internetu javno pozvao na rasnu mržnju;

               I.

               budući da sporna izjava nije povezana s parlamentarnom dužnošću Jean-Marieja Le Pena te Jean-Marie Le Pen stoga nije djelovao u okviru obnašanja svojih dužnosti zastupnika u Europskom parlamentu;

               J.

               budući da nema uporišta za sumnju u fumus persecutionis, odnosno pokušaj da se ometa parlamentarni rad Jean-Marieja Le Pena;

               1.

               odlučuje ukinuti imunitet Jean-Marieju Le Penu;

               2.

               nalaže svojem predsjedniku da odmah proslijedi ovu Odluku i izvješće nadležnog odbora francuskim nadležnim tijelima vlasti.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


               19.6.2018

               HR

               Službeni list Europske unije

               C 215/245

         P8_TA(2016)0396
   Zahtjev za zaštitu povlastica i imuniteta Jane Collins
   Odluka Europskog parlamenta od 25. listopada 2016. o zahtjevu za zaštitu povlastica i imuniteta Jane Collins (2016/2087(IMM))
   (2018/C 215/37)

      Europski parlament,

               —

               uzimajući u obzir zahtjev Jane Collins od 3. svibnja 2016., iznesen na plenarnoj sjednici 11. svibnja 2016., za zaštitu njezinih povlastica i imuniteta u okviru građanskog postupka koji se vodi protiv nje pred Administrativnim vijećem Visokoga suda u Londonu (zahtjev br. HQ14DO4882),

               —

               uzimajući u obzir saslušanje Jamesa Carvera, koji je predstavljao Jane Collins, u skladu s člankom 9. stavkom 5. Poslovnika,

               —

               uzimajući u obzir članke 7., 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europskom parlamentu neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 5. stavak 2. te članke 7. i 9. Poslovnika,

               —

               uzimajući u obzir izvješće Odbora za pravna pitanja (A8-0297/2016),

               A.

               budući da je Jane Collins zatražila zaštitu svojih zastupničkih povlastica i imuniteta u vezi s građanskim postupkom koji se vodi protiv nje pred Administrativnim vijećem Visokoga suda u Londonu;

               B.

               budući da se, kao prvo, zahtjev odnosi na zaštitu prava zastupnika u Europskom parlamentu da njihova sloboda kretanja do mjesta ili iz mjesta sastajanja Europskog parlamenta u skladu s člankom 7. Protokola ne podliježe nikakvim administrativnim ili drugim ograničenjima;

               C.

               budući da se ovaj dio zahtjeva odnosi na činjenicu da je putovanje Jane Collins na parlamentarne sjednice navodno spriječeno zbog rasporeda sudskog postupka koji se vodi protiv nje;

               D.

               međutim, budući da se članak 7. Protokola ne odnosi na ograničenja koja proizlaze iz pravnih postupaka, koja su obuhvaćena posebnim pravilima iz članka 8. i članka 9. Protokola (2), te da se zahtjev za obranu zastupničkih povlastica stoga smatra nedopustivim s obzirom na članak 7. Protokola;

               E.

               budući da se, kao drugo, zahtjev odnosi na zaštitu odredbe iz članka 8. Protokola prema kojoj zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

               F.

               budući da se ovaj dio zahtjeva odnosi na činjenicu da se protiv Jane Collins u Ujedinjenoj Kraljevini vodi privatna tužba u okviru koje se traži odšteta za navodnu klevetu i uvredu, uključujući kaznenu odštetu, te da je protiv nje podnesen zahtjev za zabranu ponavljanja spornih izjava;

               G.

               budući da se tužba zbog klevete i uvrede odnosi na optužbe koje je Jane Collins iznijela na konferenciji stranke;

               H.

               budući da se zastupnički imunitet u skladu s člankom 8. Protokola primjenjuje isključivo na mišljenja koja zastupnici u Europskom parlamentu izražavaju pri obnašanju svojih dužnosti;

               I.

               budući da se za izjave koje su zastupnici u Europskom parlamentu dali izvan Europskog parlamenta smatra da su iznesene pri obnašanju njihovih dužnosti isključivo ako je riječ o izjavama koje predstavljaju subjektivno mišljenje koje je na izravan i očit način povezano s obnašanjem tih dužnosti (3);

               J.

               budući da, međutim, ne postoji izravna i očita poveznica između spornih izjava i dužnosti Jane Collins kao zastupnice u Europskom parlamentu jer se one ne odnose na njezine aktivnosti zastupnice u Europskom parlamentu ili na politike Europske unije te su iznesene u kontekstu nacionalne političke rasprave;

               K.

               budući da sporne izjave stoga nisu obuhvaćene člankom 8. Protokola;

               1.

               odlučuje ne zaštititi povlastice i imunitete Jane Collins;

               2.

               nalaže svojem predsjedniku da ovu odluku i izvješće nadležnog odbora odmah proslijedi vlastima Ujedinjene Kraljevine, uključujući časnom sucu Warbyju.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.

      (2)  Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440, stavci 49. i 51.

      (3)  Presuda Suda od 6. rujna 2011., Patriciello, C-163/10, ECLI: EU:C:2011:543.


title: Odluka Političkog i sigurnosnog odbora (ZVSP) 2018/992 od 11. srpnja 2018. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2018)

text:
               13.7.2018

               HR

               Službeni list Europske unije

               L 177/12

         ODLUKA POLITIČKOG I SIGURNOSNOG ODBORA (ZVSP) 2018/992
   od 11. srpnja 2018.
   o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2018)
   POLITIČKI I SIGURNOSNI ODBOR,
   uzimajući u obzir Ugovor o osnivanju Europske unije, a posebno njegov članak 38.,
   uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (1), a posebno njezin članak 5.,
   budući da:

               (1)

               Na temelju članka 5. stavka 1. Odluke 2010/96/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donosi odgovarajuće odluke u pogledu političke kontrole i strateškog usmjeravanja vojne misije Europske unije za doprinos osposobljavanju somalijskih snaga sigurnosti (EUTM Somalia), uključujući odluke o imenovanju budućih zapovjednika misije EU-a.

               (2)

               Odlukom Vijeća (ZVSP) 2017/971 (2) izmijenjen je zapovjedni lanac misije EUTM Somalia. Slijedom toga Odluka Političkog i sigurnosnog odbora (ZVSP) 2016/396 (3) stavljena je izvan snage i brigadni general Maurizio MORENA imenovan je zapovjednikom snaga misije EU-a za misiju EUTM Somalia.

               (3)

               PSO je 26. lipnja 2017. donio Odluku (ZVSP) 2017/1160 (4) o imenovanju pukovnika Pietra ADDISA zapovjednikom misije EU-a za misiju EUTM Somalia kako bi preuzeo tu dužnost od brigadnoga generala Maurizija MORENE.

               (4)

               Vojni odbor EU-a preporučio je 18. lipnja 2018. da PSO imenuje pukovnika Mattea Giacoma SPREAFICA kako bi preuzeo dužnost od brigadnoga generala Pietra ADDISA kao zapovjednik snaga misije EU-a za misiju EUTM Somalia od 16. srpnja 2018.

               (5)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Pukovnik Matteo Giacomo SPREAFICO imenuje se zapovjednikom snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) od 16. srpnja 2018.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 11. srpnja 2018.

            Za Politički i sigurnosni odbor

            Predsjednik

         W. STEVENS

      (1)  SL L 44, 19.2.2010., str. 16.

      (2)  Odluka Vijeća (EU) 2017/971 od 8. lipnja 2017. o određivanju aranžmana za planiranje i provođenje neizvršnih vojnih misija ZSOP-a EU-a i o izmjeni odluka 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti, 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) i (ZVSP) 2016/610 o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (SL L 146, 9.6. 2017., str. 133.).

      (3)  Odluka Političkog i sigurnosnog odbora (ZVSP) 2016/396 od 15. ožujka 2016. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) i o stavljanju izvan snage Odluke (ZVSP) 2015/173 (EUTM Somalia/1/2016) (SL L 73, 18.3.2016., str. 99.).

      (4)  Odluka Političkog i sigurnosnog odbora (ZVSP) 2017/1160 od 26. lipnja 2017. o imenovanju zapovjednika snaga misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalia) (EUTM Somalia/1/2017) (SL L 167, 30.6. 2017., str. 37.).


Odluka Komisije od 26/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8919 - Permira VI G.P. / Exclusive France Holding and Exclusive Management SAS) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 26/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8954 - Baring Private Equity Asia Fund VI / PAI Partners SAS) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 31/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8983 - SPIGAS S.r.l. / CANARBINO S.p.A. / MIOGAS S.r.l.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 31/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9043 - ZF Friedrichshafen AG / Gustav Magenwirth GmbH & Co. KG / Brake Force One GmbH) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka Vijeća (ZVSP) 2018/1249 od 18. rujna 2018. o akciji Europske unije za potporu mehanizmu Ujedinjenih naroda za provjeru i inspekcije u Jemenu

text:
                  19.9.2018

                  HR

                  Službeni list Europske unije

                  L 235/14

         ODLUKA VIJEĆA (ZVSP) 2018/1249
         od 18. rujna 2018.
         o akciji Europske unije za potporu mehanizmu Ujedinjenih naroda za provjeru i inspekcije u Jemenu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće sigurnosti Ujedinjenih naroda donijelo je 14. travnja 2015. Rezoluciju (RVSUN) 2216 (2015) kojom je uveden embargo na isporuku, prodaju ili prijenos oružja i povezanog materijala svih vrsta bivšem predsjedniku Jemena Aliju Abdullahu Salehu i određenim drugim osobama, kao i drugim osobama i subjektima koje će na popis uvrstiti nadležni Odbor za sankcije Vijeća sigurnosti.

                     (2)

                     Na temelju zahtjeva jemenske vlade od 6. kolovoza 2015. i u skladu s RVSUN-om 2216 (2015), glavni tajnik Ujedinjenih naroda pismom od 11. kolovoza 2015. upućenim jemenskoj vladi složio se s uspostavom mehanizma Ujedinjenih naroda (UN) za provjeru i inspekcije („UNVIM”) s ciljem olakšavanja neometanog dotoka komercijalnih proizvoda u Jemen i oživljavanja gospodarstva zemlje.

                     (3)

                     UNVIM je 5. svibnja 2016. započeo s radom. Ured Ujedinjenih naroda za projektne usluge (UNOPS) operativno provodi UNVIM i upravlja njime u ime Ureda UN-a za koordinaciju humanitarnih poslova (UN OCHA), jemenske vlade i dotičnih država članica UN-a.

                     (4)

                     Vijeće je 3. travnja 2017. naglasilo važnost osiguravanja učinkovite i pravodobne obrade komercijalnih brodova koji idu u Jemen i izrazilo da u potpunosti podupire nastavak UNVIM-a i potpunu i neometanu provedbu njegova mandata. Vijeće je također pozvalo na potpunu provedbu ciljanog embarga na oružje koji je uvelo Vijeće sigurnosti UN-a te je u tom pogledu podsjetilo na strogu primjenu pravila iz Zajedničkog stajališta Vijeća 2008/944/ZVSP (1).

                     (5)

                     UNVIM je 27. prosinca 2017. podnio prijedlog s ciljem jačanja i širenja njegovih aktivnosti za dodatno razdoblje od godinu dana, do ožujka 2019., posebno dodatnim ubrzavanjem postupka provjere komercijalnih pošiljaka i povećanjem njegove sposobnosti za raspoređivanje dodatnog osoblja i resursa u dotične luke. Za to jačanje potrebna je potpora za povećanje osoblja UNVIM-a i nabavu dodatne opreme za inspekcije. Unija bi trebala financijski doprinijeti takvoj potpori.

                     (6)

                     Vijeće je 25. lipnja 2018. naglasilo važnost osiguravanja učinkovite i pravodobne obrade komercijalnih brodova u dotičnim lukama, uključujući gorivo, te u potpunosti poduprlo nastavak UNVIM-a, kao i punu i neometanu provedbu njegova mandata te odlučilo da će razmotriti jačanje UNVIM-a.

                     (7)

                     Tehničku provedbu ove Odluke trebalo bi povjeriti UNOPS-u. Doprinos Unije UNVIM-u bit će ključan kako bi se UNVIM-u omogućilo da nastavi s ispunjavanjem svojih zadaća pružanja usluga praćenja i inspekcija kojima se osigurava da je komercijalni teret koji ulazi u teritorijalne vode Jemena u skladu s RVSUN-om 2216 (2015). Ako se mandat ili potrebe UNVIM-a promijene tako da u pitanje dođe prikladnost ili relevantnost projekta u odnosu na ostvarenje njegovih ciljeva, doprinos Unije u skladu s time morat će se ponovno procijeniti.

                     (8)

                     Nadzor nad ispravnim izvršenjem financijskog doprinosa Unije trebalo bi povjeriti Komisiji,

               DONIJELO JE OVU ODLUKU:

            Članak 1.

               1.   Unija podupire UNVIM u okviru općeg cilja da doprinese ponovnoj uspostavi neometanog slobodnog dotoka komercijalnih proizvoda u Jemen osiguravanjem transparentnog i učinkovitog postupka provjere komercijalnih pošiljaka čije su odredište jemenske luke koje nisu pod kontrolom jemenske vlade.

               2.   Posebni su ciljevi tog projekta sljedeći:

                           —

                           povećanje dotoka komercijalnog tereta u Jemen dodatnim ubrzavanjem postupka provjere komercijalnih pošiljaka i vraćanjem povjerenja brodarskih kompanija u pogledu dostupnosti luka Hodeida i Saleef;

                           —

                           povećanje sposobnosti UNVIM-a za raspoređivanje dodatnog osoblja i resursa u Džibuti, Luku kralja Abdulaha (KSA), luke u Salâlahu i Soharu (Oman) i Dubaiju (UAE), kao i njegove sposobnosti za pružanje odgovora u slučaju da se UNVIM-u prenesu dodatne odgovornosti u luci Hodeida tijekom trajanja projekta.

               3.   Ovom Odlukom Unija doprinosi troškovima povezanima s jačanjem UNVIM-a, a time i pomaže u odgovaranju na potrebe jemenskog stanovništva u sklopu šire humanitarne strategije.
               Detaljan opis projektnih aktivnosti naveden je u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.

               2.   Tehnička provedba aktivnosti iz članka 1. povjerava se UNOPS-u. UNOPS tu zadaću obavlja pod odgovornošću VP-a. U tu svrhu VP sklapa potrebne aranžmane s UNOPS-om.

            Članak 3.

               1.   Financijski referentni iznos za provedbu projekta iz članka 1. stavka 2. iznosi 4 915 504,24 EUR.

               2.   Za pokrivanje šestomjesečnog razdoblja nakon sklapanja sporazuma o financiranju iz stavka 4. ovog članka predviđen je iznos od 2 748 472,96 EUR. Preostali iznos od 2 167 031,28 EUR upotrebljava se ako tako odluči Vijeće, nakon provedbe preispitivanja iz članka 5. stavka 2.

               3.   Rashodima koji se financiraju iznosom utvrđenim u stavku 1. upravlja se u skladu s postupcima i pravilima koji se primjenjuju na proračun Unije.

               4.   Komisija nadzire ispravnost upravljanja rashodima iz stavka 1. U tu svrhu ona sklapa sporazum o financiranju s UNOPS-om. Sporazumom o financiranju predviđa se da UNOPS treba osigurati vidljivost doprinosa Unije.

               5.   Komisija nastoji sklopiti sporazum o financiranju iz stavka 4. što je prije moguće nakon 18. rujna 2018. Ona obavješćuje Vijeće o svim poteškoćama u tom postupku i o datumu sklapanja sporazuma o financiranju.

            Članak 4.

               1.   VP izvješćuje Vijeće o provedbi ove Odluke na temelju redovitih izvješća koje priprema UNVIM, uključujući mjesečne sastanke Upravljačkog odbora UNVIM-a. Ta izvješća predstavljaju osnovu za evaluaciju koju provodi Vijeće.

               2.   Komisija dostavlja Vijeću informacije o financijskim aspektima provedbe projekta iz članka 1.

            Članak 5.

               1.   Ova Odluka stupa na snagu na dan donošenja.

               2.   Vijeće preispituje ovu Odluku pet mjeseci nakon datuma sklapanja sporazuma o financiranju iz članka 3. stavka 4.

               3.   Ova Odluka prestaje važiti 12 mjeseci nakon datuma sklapanja sporazuma o financiranju između Komisije i UNOPS-a iz članka 3. stavka 4. Međutim, ona prestaje važiti šest mjeseci nakon stupanja na snagu ako se u tom roku ne sklopi sporazum o financiranju.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).

            PRILOG
            1.   Kontekst

                        (a)

                        Aktualni sukob u Jemenu doveo je do široko rasprostranjene humanitarne krize, pri čemu otprilike 75 % stanovništva (22,2 milijuna osoba) treba pomoć. Prepreke za komercijalni uvoz u Jemen dovele su do znatnih nedostataka osnovnih proizvoda, velikog porasta cijena dostupne robe te povećanja crnog tržišta i krijumčarskih mreža.
                        Kako bi se pristupilo rješavanju teškog humanitarnog stanja u Jemenu, ključno je da se nastavi redoviti dotok komercijalnog tereta u zemlju. Rezolucijom Vijeća sigurnosti UN-a 2216 (2015) državama članicama UN-a nalaže se da poduzmu potrebne mjere za sprečavanje izravne ili neizravne isporuke, prodaje ili prijenosa oružja i povezanog materijala svih vrsta, uključujući oružje i streljivo, vojna vozila i opremu, paravojnu opremu i njihove rezervne dijelove iz svojih državnih područja ili preko njih odnosno od strane njihovih državljana odnosno plovilima ili zrakoplovima pod njihovom zastavom određenim osobama i subjektima koje će na popis uvrstiti Odbor uspostavljen na temelju te rezolucije. Kako bi se olakšao neometan dotok komercijalnih proizvoda u Jemen, jemenska vlada zatražila je da UN pruži uslugu praćenja i inspekcije kojom se osigurava da je komercijalni teret koji ulazi u teritorijalne vode Jemena u skladu s RVSUN-om 2216 (2015).
                        Od Ureda Ujedinjenih naroda za projektne usluge (UNOPS) u prosincu 2015. zatražena je operativna provedba mehanizma za nadgledanje usluga praćenja i inspekcije te upravljanje njime u ime Ureda UN-a za koordinaciju humanitarnih poslova (UN OCHA), jemenske vlade i dotičnih država članica UN-a kako bi se olakšao neometan dotok komercijalnih proizvoda na područja Jemena koja nisu pod kontrolom jemenske vlade. UNVIM je 5. svibnja 2016. započeo s radom.
                        Nakon što je Koalicija u studenome 2017. uvela ograničenja na pomorski promet u sjevernom Jemenu, UNVIM je proveo rasprave s donatorima i vanjskim parterima te Koalicijom. U prijedlogu za produljenje UNVIM-a od travnja 2018. do ožujka 2019. odražava se sadržaj tih rasprava u vezi s jačanjem njegovih kapaciteta, ublažavanjem bojazni u pogledu krijumčarenja oružja na komercijalnim plovilima i smanjenjem kašnjenja u komercijalnom pomorskom prometu.
                        UNVIM trenutačno djeluje u Džibutiju s četirima promatračima, četirima inspektorima, četirima ekipama s psima tragačima za eksplozivom, 13 članova upravljačkog/tehničkog osoblja i do sedmero članova upućenog osoblja iz Ujedinjene Kraljevine te u Džedi (KSA) s dvama promatračima. U tijeku su rasprave o proširenju aktivnosti praćenja UNVIM-a u Luci kralja Abdulaha (KSA) te lukama u Salâlahu i Soharu (Oman) i Dubaiju (UAE).

                        (b)

                        EU kontinuirano naglašava važnost učinkovite i pravodobne obrade komercijalnih brodova te podupire nastavak UNVIM-a i potpunu i neometanu provedbu njegova mandata. Svaki oblik potpore EU-a za nastavak UNVIM-a trebao bi se stoga promatrati u okviru perspektive za unapređenje učinkovitosti mehanizma kako bi se povećala sposobnost operatera i država za dostavu komercijalnih proizvoda stanovništvu Jemena. Kao što je prepoznato u zaključcima Vijeća iz travnja 2017., potrebna je puna potpora koalicije i jemenske vlade kako bi UNVIM djelovao učinkovito i punim kapacitetom. Nadalje, svaku aktivnost EU-a trebalo bi također promatrati u okviru šire predanosti EU-a političkom rješenju sukoba, uz potpunu potporu nastojanjima posebnog izaslanika UN-a.

                  2.   Postupak inspekcije i provjere u okviru UNVIM-a

            Trenutačno se UNVIM primjenjuje na sva plovila iznad 100 tona čije je odredište jemenska luka koja nije pod kontrolom jemenske vlade, kao i na (1) sva plovila koja prenose komercijalnu robu koju su kupili komercijalni ili vladini subjekti sa sjedištem u Jemenu s ciljem prodaje u Jemenu i (2) bilateralnu pomoć iz država članica UN-a koja nije usmjerena preko agencija, fondova i programa UN-a ili priznate međunarodne humanitarne organizacije.
            Postupak provjere započinje kada brodarska kompanija preko www.vimye.org podnese internetski zahtjev za provjeru, učita sve potrebne dokumente i dostavi svu zatraženu dokumentaciju UNVIM-u. UNVIM u roku od 48 sati pregledava dokumentaciju i šalje obavijest vanjskim partnerima poput Ćelije za operacije evakuacije i humanitarne operacije (EHOC) snaga Koalicije. UNVIM potom odlučuje o tome treba li provesti inspekciju plovila na temelju vlastitog postupka u kojem se uzimaju u obzir nepodudarnosti u zaprimljenoj dokumentaciji, neprijavljena pristajanja u luku, sumnjivo kretanje plovila, isključivanje sustava za automatsku identifikaciju (AIS) dulje od četiri sata i povratna informacija vanjskih partnera. Inspekcije plovila provode se ili u luci u teritorijalnim vodama ili na moru u međunarodnim vodama.
            Potom se ili odobrava ili uskraćuje (ukida, odbija ili povlači) izdavanje certifikata o provjeri. Preko AIS-a UNVIM nastavlja s praćenjem kretanja plovila kojima je izdan certifikat o provjeri, uključujući njihov provoz do područja zadržavanja pod upravom Koalicije; od područja zadržavanja do područja sidrišta; od sidrišta do veza za istovar. Praćenje UNVIM-a obustavlja se kada plovilo kojem je izdan certifikat o provjeri napusti jemenske luke u Crvenom moru nakon istovara svojega tereta i isplovljavanja iz luke. Tijekom cijelog postupka UNVIM održava intenzivan kontakt s brodarskim kompanijama i zapovjednikom (kapetanom) plovila te ima ključnu ulogu u rješavanju svakog problema s kojim se plovila susretnu na moru, uključujući posredovanje kod EHOC-a i Koalicije. Olakšavanje cijelog postupka provjere i stalna komunikacija UNVIM-a s brodarskim kompanijama ključni su za održavanje povjerenja međunarodnih linijskih brodara, a time i za osiguravanje da se komercijalni uvoz do većine jemenskog stanovništva nastavi usprkos aktualnom sukobu.
            UNVIM također nastoji otkloniti bojazni međunarodne zajednice brodara tromjesečnim sastancima s njihovim predstavnicima kako bi se osiguralo ispravno razumijevanje i rješavanje njihovih poteškoća i izazova.
            3.   Opći ciljevi

            Kako bi se osiguralo da UNVIM neometano provodi svoj mandat, opći je cilj akcije da se doprinese ponovnoj uspostavi neometanog slobodnog dotoka komercijalnih proizvoda u Jemen osiguravanjem transparentnog i učinkovitog postupka provjere komercijalnih pošiljaka čije su odredište jemenske luke koje nisu pod kontrolom jemenske vlade.
            Posebni su ciljevi sljedeći:

                        —

                        povećanje dotoka komercijalnog tereta u Jemen dodatnim ubrzavanjem postupka provjere komercijalnih pošiljaka i vraćanjem povjerenja brodarskih kompanija u pogledu dostupnosti luka Hodeida i Saleef usprkos aktualnom sukobu;

                        —

                        povećanje sposobnosti UNVIM-a za raspoređivanje dodatnog osoblja i resursa u Džibuti, Luku kralja Abdulaha (KSA), luke u Salâlahu i Soharu (Oman) i Dubaiju (UAE), kao i njegove sposobnosti reagiranja u slučaju da se UNVIM-u prenesu dodatne odgovornosti u luci Hodeida tijekom trajanja projekta.

                  Ako se mandat ili potrebe UNVIM-a promijene tako da u pitanje dođe prikladnost ili relevantnost projekta u odnosu na ostvarenje prethodno navedenih ciljeva, doprinos EU-a u skladu s time se ponovno procjenjuje.
            4.   Opis aktivnosti

            UNOPS će biti nadležan za tehničku provedbu projekta.
            Aktivnost 1.: Povećanje broja promatrača UNVIM-a. Do petero (5) dodatnih promatrača i do dvoje (2) dodatnih inspektora tereta zaposlit će se za Džibuti, Luku kralja Abdulaha te luke u Džedi (KSA), Salâlahu i Soharu (Oman), Dubaiju (UAE) ili za svaku drugu lokaciju, uključujući okvirno Hodeidu. Tim povećanjem kapaciteta UNVIM-u bi se omogućila brza prilagodba na svaki razvoj događaja i povećao bi operativni doseg UNVIM-a za provedbu inspekcija plovila uz istodobno osiguravanje kontinuiteta rada UNVIM-a. UNVIM će također zaposliti jednog dodatnog službenika sa sjedištem u Džibutiju koji će se, među ostalim, povezati s EU-om, a posebno s delegacijama EU-a na području Crvenog mora.
            Planirane su sljedeće aktivnosti:

                        —

                        UNOPS će zaposliti nove promatrače, inspektore i službenika u skladu s pravilima i postupcima zapošljavanja UNOPS-a;

                        —

                        UNOPS će unaprijed obavijestiti ESVD o svakom otvaranju radnih mjesta.

                  Vremenski raspored: tijekom cijelog trajanja projekta.
            Aktivnost 2.: Unajmljivanje dijela luke u Džibutiju. Od potpisivanja Sporazuma o suradnji na projektu s vlastima u Džibutiju 1. svibnja 2018. UNVIM unajmljuje pristaništa i vezove u luci u Džibutiju radi osiguravanja stalne lokacije za provođenje inspekcija. Novi lučki objekt trenutačno se obnavlja kako bi se olakšao rad promatrača, inspektora i pasa tragača za eksplozivom. To će doprinijeti i ubrzanju postupka inspekcije.
            Vremenski raspored: tijekom cijelog trajanja projekta.
            Aktivnost 3.: Povećanje broja pasa tragača za eksplozivom s četiriju na šest u Džibutiju: UNVIM će povećati broj pasa tragača za eksplozivom i njihovih trenera s četiriju na šest. Budući da psi tragači za eksplozivom trebaju odmor tijekom inspekcija te uzimajući u obzir klimatske uvjete u Džibutiju, zbog povećanog broja inspekcija potrebni su dodatni kapaciteti kako bi se zajamčili dobrobit pasa tragača za eksplozivom i kontinuitet rada.
            Planirane aktivnosti:

                        —

                        u skladu s postupcima nabave UN-a, UNOPS će ili pokrenuti novi poziv za ponude za pse tragače za eksplozivom i njihove trenere radi dodjele ugovora ili izmijeniti postojeći ugovor s postojećim pružateljem usluge UNVIM-a (TDI – The Development Initiative);

                        —

                        Integracija novih pasa tragača za eksplozivom u postojeću ekipu koja se sastoji od četiriju pasa tragača za eksplozivom i trenera pasa.

                  Vremenski raspored: tijekom cijelog trajanja projekta.
            Aktivnost 4.: Kupnja dodatne opreme za inspekcije: kako bi se ekipi UNVIM-a u Džibutiju pomoglo sa skeniranjem spremnika i tereta, UNVIM će kupiti dva (2) prijenosna skenera. Tom dodatnom opremom olakšat će se pravodobna inspekcija plovila u luci u Džibutiju i u međunarodnim vodama.
            Planirane su sljedeće aktivnosti:

                        —

                        razvoj tehničkih specifikacija trenutačno je u tijeku;

                        —

                        pokretanje poziva za međunarodni poziv za ponude za materijal i dodjela ugovora u skladu s postupcima nabave UNOPS-a;

                        —

                        dostava opreme i osposobljavanje relevantnog osoblja.

                  Vremenski raspored: od prvog do četvrtog mjeseca projekta.
            Na kraju projekta prodaja imovine provest će se u skladu s ugovorom potpisanim s Europskom komisijom.
            Aktivnost 5.: Provedba projekta
            UNOPS će nadgledati upravljanje programom; što treba uključivati izradu ciljeva prema fazama, unutarnja preispitivanja, nadgledanje sklopljenih ugovora i financijsko upravljanje. U predviđenim aktivnostima uključeno je sljedeće:

                        —

                        nabava vanjskih usluga ili sporazum o posebnim uslugama za tehničku pomoć u provedbi projekta;

                        —

                        Financijsko i ugovorno upravljanje uslugama koje UNOPS daje u podugovor trećim stranama.

                  Vremenski raspored: tijekom cijelog trajanja projekta.
            5.   Očekivani rezultati

            Jačanjem operativnih aktivnosti UNVIM-a očekuju se sljedeći rezultati projekta:

                        —

                        sprečavanje ulaska zabranjenih predmeta u jemenske luke na Crvenom moru;

                        —

                        olakšavanje slobodnog dotoka komercijalne robe u jemenske luke na Crvenom moru;

                        —

                        izgradnja povjerenja u međunarodnoj zajednici brodara demonstracijom transparentnog i učinkovitog postupka za ulazak komercijalne robe u jemenske luke na Crvenom moru usprkos aktualnom sukobu;

                        —

                        podupiranje jemenske vlade u zadovoljavanju potreba svojeg stanovništva za osnovnim potrepštinama koje se ne zadovoljavaju u potpunosti iz humanitarne pomoći i lokalnih izvora.

                  6.   Procijenjeno trajanje

            Predviđa se da će projekt trajati 12 mjeseci u dva razdoblja od šest mjeseci (6 + 6). Prvo će razdoblje trajati do ožujka 2019., a drugo će započeti u travnju 2019. Budući da se trenutačni financijski aranžmani s donatorima u vezi s UNVIM-om primjenjuju samo do ožujka 2019., u Odluci Vijeća predviđen je poseban aranžman za razdoblje nakon ožujka 2019.
            U tom aranžmanu sadržana je klauzula o preispitivanju kojom se predviđa da se doprinos EU-a mora ponovno procijeniti te bez prekida produljiti za dodatnih šest mjeseci ako države članice daju pozitivno mišljenje.
            U skladu s time sporazum o delegiranju između Komisije i UNOPS-a potpisat će se za početno razdoblje od šest mjeseci uz mogućnost produljenja za dodatnih šest mjeseci samo nakon pozitivnog mišljenja država članica.
            7.   Vidljivost Unije

            Budući da je UNOPS nadležan za tehničku provedbu projekta, osigurat će odgovarajuću vidljivost financijske potpore Unije, primjerice u izvješćima, na događanjima ili na sastancima. Na sveukupnoj projektnoj dokumentaciji UNVIM-a bit će istaknuta zastava EU-a.
            UNVIM/UNOPS osigurat će prikladnu vidljivost na sveukupnoj nepotrošnoj opremi kupljenoj s pomoću sredstava iz EU-a, uključujući prikaz logotipa EU-a. Ako bi se takvim prikazom moglo ugroziti povlastice i imunitete UNOPS-a ili sigurnost njegova osoblja ili krajnjih korisnika, dogovorit će se odgovarajući alternativni aranžmani.
            8.   Sudjelovanje EU-a u Upravljačkom odboru UNVIM-a

            Upravljački odbor UNVIM-a uključuje Kraljevinu Saudijsku Arabiju (EHOC i Ministarstvo obrane), UAE, jemensku vladu (časnik za vezu UNVIM-a sa sjedištem u Džibutiju i predstavnik Ministarstva prometa), UNOPS i OCHA-u. SAD, Nizozemska i Ujedinjena Kraljevina prisustvuju tom sastanku sa „statusom promatrača” u svojstvu donatora UNVIM-a, a EU će sudjelovati na mjesečnim sastancima Upravljačkog odbora UNVIM-a.
            9.   Izvješćivanje

            UNVIM/UNOPS će ESVD-u dostavljati mjesečno izvješće radi preispitivanja napretka postignutog u smjeru ostvarivanja rezultata projekta. Ta će se izvješća dostavljati relevantnom tijelu Vijeća.
            ESVD će izvješćivati relevantno tijelo Vijeća o mjesečnim sastancima Upravljačkog odbora UNVIM-a.
            UNVIM/UNOPS svaka će tri mjeseca izravno izvješćivati relevantno tijelo Vijeća u Bruxellesu.
            UNVIM/UNOPS dostavit će zaključno opisno i financijsko izvješće u roku od šest mjeseci od kraja provedbenog razdoblja.


title: Odluka Vijeća (ZVSP) 2018/1247 od 18. rujna 2018. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)

text:
                  19.9.2018

                  HR

                  Službeni list Europske unije

                  L 235/7

         ODLUKA VIJEĆA (ZVSP) 2018/1247
         od 18. rujna 2018.
         o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 16. srpnja 2012. donijelo Odluku 2012/392/ZVSP (1) o uspostavi misije ZSOP-a Europske unije u Nigeru za pružanje potpore u izgradnji sposobnosti sigurnosnih aktera Nigera za borbu protiv terorizma i organiziranog kriminala (EUCAP Sahel Niger).

                     (2)

                     Vijeće je Odlukom (ZVSP) 2016/1172 (2) produljilo trajanje misije do 15. srpnja 2018., a Odlukom (ZVSP) 2017/1253 (3) osiguralo joj je financijski referentni iznos do istoga datuma. Nadalje, Vijeće je odlukom (ZVSP) 2018/997 (4) produljilo Misiju i njezin referentni iznos do 30. rujna 2018.

                     (3)

                     Europsko vijeće 28. lipnja 2018. usvojilo je zaključke o migracijama.

                     (4)

                     Nakon strateškog preispitivanja misije Politički i sigurnosni odbor preporučio da se mandat misije EUCAP Sahel Niger izmijeni i produlji za dvije godine.

                     (5)

                     Misija EUCAP Sahel Niger provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji.

                     (6)

                     Odluku 2012/392/ZVSP trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2012/392/ZVSP mijenja se kako slijedi:

                        (a)

                        Članci 1., 2. i 3. zamjenjuju se sljedećim:

                           „Članak 1.
                           Misija
                           Unija uspostavlja misiju ZSOP-a Europske unije u Nigeru za pružanje potpore u izgradnji sposobnosti sigurnosnih aktera Nigera za borbu protiv terorizma i organiziranog kriminala (EUCAP Sahel Niger), među ostalim s ciljem poboljšanja njihovih sposobnosti nadzora nad nezakonitim migracijama i borbe protiv njih te smanjenja razine kriminala koji je s time povezan.

                           Članak 2.
                           Ciljevi
                           U kontekstu provedbe Strategije Europske unije za sigurnost i razvoj u Sahelu cilj je misije EUCAP Sahel Niger omogućiti tijelima Nigera da izrade potrebne strateške okvire i dalje u praksi provode postojeće strategije. Cilj je misije EUCAP Sahel Niger doprinijeti i razvoju integriranog, multidisciplinarnog, usklađenog i održivog pristupa koji se temelji na ljudskim pravima među različitim sigurnosnim akterima Nigera u području borbe protiv terorizma i organiziranog kriminala. Misija također pomaže središnjim i lokalnim tijelima te sigurnosnim snagama Nigera u razvoju politika, tehnika i postupaka za učinkovit nadzor nad nezakonitim migracijama i borbu protiv njih.

                           Članak 3.
                           Zadaće

                              1.   Kako bi se ostvarili ciljevi određeni u članku 2., misija EUCAP Sahel Niger:

                                          (a)

                                          poboljšava suradnju među različitim akterima u Nigeru u području sigurnosti i podupire razvoj strateških okvira te u praksi provodi postojeće strategije u tom području;

                                          (b)

                                          jača sposobnosti sigurnosnih snaga Nigera u borbi protiv terorizma i organiziranog kriminala putem savjetovanja, osposobljavanja i, prema potrebi, mentorstva;

                                          (c)

                                          pomaže sigurnosnim snagama Nigera u osmišljavanju postupaka i tehnika za učinkovit nadzor nad nezakonitim migracijama i borbu protiv njih te smanjenje razine kriminala koji je s time povezan osiguravanjem strateškog savjetovanja i osposobljavanja, među ostalim u vezi s nadzorom granica, za potporu ciljevima Unije u pogledu migracija;

                                          (d)

                                          olakšava regionalnu i međunarodnu koordinaciju u borbi protiv terorizma, organiziranog kriminala i nezakonitih migracija.

                              2.   Misija EUCAP Sahel Niger usredotočena je na aktivnosti iz stavka 1. kojima se doprinosi poboljšanju nadzora nad državnim područjem Nigera, među ostalim u koordinaciji s oružanim snagama Nigera.

                              3.   U izvršavanju svojih zadaća misija EUCAP Sahel Niger nastoji osigurati da se sposobnost Nigera za borbu protiv terorizma i organiziranog kriminala razvije na održiv način, posebno poboljšanjima upravljanja ljudskim resursima, logistike i politika osposobljavanja Nigera u tom području.

                              4.   Misija EUCAP Sahel Niger nema nikakvu izvršnu funkciju.”.

                        (b)

                        U članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 1. listopada 2018. do 30. rujna 2020. iznosi 63 400 000 EUR.”.

                        (c)

                        U članku 16. druga rečenica zamjenjuje se sljedećim:
                        „Primjenjuje se do 30. rujna 2020.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP Sahel Niger) (SL L 187, 17.7.2012., str. 48.).

            (2)  Odluka Vijeća (ZVSP) 2016/1172 od 18. srpnja 2016. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 193, 19.7.2016., str. 106.).

            (3)  Odluka Vijeća (ZVSP) 2017/1253 od 11. srpnja 2017. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 179, 12.7.2017., str. 15.).

            (4)  Odluka Vijeća (ZVSP) 2018/997 od 13. srpnja 2018. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 178, 16.7.2018., str. 7.).


title: Odluka Vijeća (ZVSP) 2018/1248 od 18. rujna 2018. o imenovanju posebnog predstavnika Europske unije za bliskoistočni mirovni proces

text:
                  19.9.2018

                  HR

                  Službeni list Europske unije

                  L 235/9

         ODLUKA VIJEĆA (ZVSP) 2018/1248
         od 18. rujna 2018.
         o imenovanju posebnog predstavnika Europske unije za bliskoistočni mirovni proces
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Rješenje izraelsko-palestinskog sukoba strateški je prioritet za Uniju i Unija mora i dalje biti aktivni sudionik sve dok se taj sukob ne razriješi na temelju dvodržavnog rješenja.

                     (2)

                     Posebnog predstavnika Europske unije (PPEU) za bliskoistočni mirovni proces trebalo bi imenovati do 29. veljače 2020.

                     (3)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Posebni predstavnik Europske unije
            Gđa Susanna TERSTAL imenuje se posebnim predstavnikom Europske unije (PPEU) za bliskoistočni mirovni proces do 29. veljače 2020. Vijeće može odlučiti da mandata PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).

            Članak 2.
            Ciljevi politike

               1.   Mandat PPEU-a temelji se na ciljevima politike Unije u pogledu bliskoistočnog mirovnog procesa.

               2.   Opći cilj jest uspostava sveobuhvatnog mira koji bi se trebao postići na temelju dvodržavnog rješenja prema kojem Izrael i demokratska, cjelovita, održiva, mirna i suverena palestinska država žive jedna pored druge unutar sigurnih i priznatih granica te održavaju normalne odnose sa svojim susjedima u skladu s odgovarajućim rezolucijama Vijeća sigurnosti Ujedinjenih naroda (UN) (RVSUN-ovi) 242(1967) i 338(1973) te podsjećajući na druge odgovarajuće rezolucije, uključujući RVSUN 2334(2016), madridskim načelima, uključujući načelo „zemlja za mir”, mirovnim planom, sporazumima koje su strane prethodno postigle, arapskom mirovnom inicijativom te preporukama bliskoistočnog kvarteta („kvartet”) od 1. srpnja 2016. S obzirom na različite aspekte izraelsko-arapskih odnosa, regionalna dimenzija ključan je element za postizanje sveobuhvatnog mira.

               3.   U postizanju tog cilja prioriteti politike su zadržavanje dvodržavnog rješenja te ponovno pokretanje i podupiranje mirovnog procesa. Jasni parametri kojima se utvrđuje osnova za pregovore ključni su elementi za uspješan ishod, a Unija je utvrdila svoje stajalište u pogledu takvih parametara u zaključcima Vijeća iz prosinca 2009., prosinca 2010. i srpnja 2014. te će ih nastaviti aktivno promicati.

               4.   Unija je predana suradnji sa stranama i s partnerima u međunarodnoj zajednici, između ostalog sudjelovanjem u kvartetu i aktivnim promicanjem odgovarajućih međunarodnih inicijativa za stvaranje nove dinamike u pregovorima.

            Članak 3.
            Mandat

               1.   Kako bi se ostvarili ciljevi politike, PPEU ima sljedeći mandat:

                           (a)

                           pružati aktivan i učinkovit doprinos Unije djelovanjima i inicijativama koji vode do konačnog rješavanja izraelsko-palestinskog sukoba na temelju dvodržavnog rješenja i u skladu s parametrima Unije i odgovarajućim RVSUN-ovima, uključujući RVSUN 2334(2016) te iznositi prijedloge za djelovanje Unije u tom pogledu;

                           (b)

                           olakšati i održavati bliske kontakte sa svim stranama uključenima u mirovni proces, relevantnim političkim akterima, drugim zemljama regije, članovima kvarteta i drugim relevantnim zemljama kao i s UN-om i drugim relevantnim međunarodnim organizacijama, kao što je Liga arapskih država, kako bi zajedno ojačali mirovni proces;

                           (c)

                           djelovati, prema potrebi, radi promicanja mogućeg novog okvira za pregovore i doprinošenja tom okviru, uz savjetovanje sa svim ključnim dionicima i državama članicama Unije, posebno unapređivanjem ciljeva Zajedničke izjave koju su usvojili sudionici konferencije održane u Parizu 15. siječnja 2017. (1);

                           (d)

                           aktivno podupirati mirovne pregovore između strana i doprinositi tim pregovorima, između ostalog podnošenjem prijedlogâ u ime Unije te u skladu s njezinom utvrđenom dugogodišnjom politikom u kontekstu tih pregovora;

                           (e)

                           osiguravati trajnu prisutnost Unije u relevantnim međunarodnim forumima;

                           (f)

                           doprinositi upravljanju krizama i njihovu sprečavanju, između ostalog u pogledu Gaze;

                           (g)

                           doprinositi, kada se to traži, provedbi međunarodnih sporazuma postignutih između strana te s njima diplomatski surađivati u slučaju neispunjavanja uvjeta iz tih sporazuma;

                           (h)

                           doprinositi političkim naporima u svrhu ostvarenja temeljne promjene koja vodi prema održivom rješenju za Pojas Gaze koji je sastavni dio buduće palestinske države te čijem bi se rješavanju trebalo pristupiti u pregovorima;

                           (i)

                           posvećivati osobitu pažnju čimbenicima koji utječu na regionalnu dimenziju mirovnog procesa, suradnji s arapskim partnerima i provedbi arapske mirovne inicijative;

                           (j)

                           konstruktivno surađivati s potpisnicama sporazumâ u okviru mirovnog procesa s ciljem promicanja usklađenosti s temeljnim normama demokracije, uključujući poštovanje međunarodnog humanitarnog prava, ljudskih prava i vladavine prava;

                           (k)

                           iznositi prijedloge za intervencije Unije u mirovnom procesu i za najbolji način ostvarenja inicijativa Unije te trajnih napora Unije povezanih s mirovnim procesom, kao što je doprinos Unije palestinskim reformama, uključujući političke aspekte relevantnih razvojnih projekata Unije;

                           (l)

                           angažirati se na odvraćanju strana od jednostranih djelovanja kojima se ugrožava održivost dvodržavnog rješenja, posebno u Jeruzalemu i na području C okupirane Zapadne obale;

                           (m)

                           redovito izvješćivati, kao izaslanik u kvartetu, o napretku i razvoju pregovora kao i o aktivnostima kvarteta te doprinositi pripremi sastanaka izaslanika kvarteta na temelju stajalištâ Unije i u koordinaciji s drugim članovima kvarteta;

                           (n)

                           doprinositi provedbi politike Unije o ljudskim pravima u suradnji s PPEU-om za ljudska prava, uključujući smjernice Unije o ljudskim pravima, posebno smjernice Unije o djeci i oružanim sukobima kao i o nasilju nad ženama i djevojčicama te borbi protiv svakog oblika njihove diskriminacije, i politike Unije u vezi s RVSUN-om 1325 (2000) o ženama, miru i sigurnosti, između ostalog praćenjem i izvješćivanjem o razvoju događaja te oblikovanjem preporuka u vezi s tim;

                           (o)

                           doprinositi boljem razumijevanju uloge Unije među nositeljima javnog mišljenja u regiji.

               2.   PPEU podupire djelovanje VP-a, istodobno zadržavajući pregled nad svim aktivnostima Unije u regiji povezanima s bliskoistočnim mirovnim procesom.

            Članak 4.
            Provedba mandata

               1.   PPEU je odgovoran za provedbu mandata i djeluje pod nadležnošću VP-a.

               2.   PSO održava blisku vezu s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru mandata, ne dovodeći u pitanje ovlasti VP-a.

               3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.

               4.   PPEU će redovito posjećivati regiju i osiguravati blisku koordinaciju s uredom predstavništvom Unije u Jeruzalemu, delegacijom Unije u Tel Avivu te sa svim drugim relevantnim delegacijama Unije u regiji.

            Članak 5.
            Financiranje

               1.   Financijski referentni iznos namijenjen pokrivanju rashoda povezanih s mandatom PPEU-a za razdoblje do 29. veljače 2020. iznosi 1 730 000 EUR.

               2.   Rashodima se upravlja u skladu s postupcima i pravilima koji se primjenjuju na opći proračun Unije.

               3.   Upravljanje rashodima uređuje se ugovorom koji su potpisali PPEU i Komisija.

               4.   PPEU za sve rashode odgovara Komisiji do Komisijina odobrenja završnog izvješća čime se formalizira financijsko zaključenje mandata.

            Članak 6.
            Ustrojavanje i sastav tima

               1.   PPEU je odgovoran za ustrojavanje tima u granicama svojeg mandata i odgovarajućih raspoloživih financijskih sredstava. Tim mora posjedovati stručno znanje o specifičnim pitanjima politika, u skladu s potrebama mandata. PPEU o sastavu tima odmah obavješćuje Vijeće i Komisiju.

               2.   Države članice i institucije Unije mogu predložiti upućivanje osoblja na rad kod PPEU-a. Plaće takvog upućenog osoblja pokriva tijelo koje ga upućuje. Stručnjaci koje su države članice uputile u institucije Unije također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.

               3.   Sve upućeno osoblje ostaje pod administrativnom nadležnošću tijela koje ga upućuje te izvršava svoje dužnosti i djeluje u interesu mandata PPEU-a.

               4.   Osoblje PPEU-a smješta se zajedno s relevantnim odjelima ESVD-a, delegacijom Unije u Tel Avivu i uredom predstavništva Unije u Jeruzalemu kako bi se osigurala koherentnost i dosljednost njihovih aktivnosti.

            Članak 7.
            Povlastice i imuniteti PPEU-a i osoblja PPEU-a
            Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.

            Članak 8.
            Sigurnost klasificiranih podataka EU-a
            PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).

            Članak 9.
            Pristup podacima i logistička potpora

               1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.

               2.   Delegacije Unije u regiji i/ili države članice, prema potrebi, pružaju logističku potporu u regiji.

            Članak 10.
            Sigurnost
            U skladu s politikom Unije o sigurnosti osoblja koje je raspoređeno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i na temelju sigurnosne situacije na području nadležnosti, poduzima sve razumno izvedive mjere za sigurnost svega osoblja za koje je PPEU izravno nadležan, posebno tako da:

                        (a)

                        uspostavlja specifičan sigurnosni plan na temelju smjernica ESVD-a, koji uključuje specifične mjere za fizičku zaštitu, za organizacijsku sigurnost i za sigurnost postupaka, kojima se uređuje upravljanje sigurnim kretanjem osoblja prema području nadležnosti i unutar njega, kao i upravljanje situacijama u kojima je ugrožena sigurnost, te koji uključuje plan za krizne situacije i plan evakuacije;

                        (b)

                        osigurava pokrivenost osiguranjem od visokog rizika za sve osoblje koje je raspoređeno izvan Unije, u skladu s uvjetima na području nadležnosti;

                        (c)

                        osigurava da svi članovi tima PPEU-a koji se trebaju rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje nadležnosti, na temelju stupnjeva rizika koje za to područje određuje ESVD;

                        (d)

                        osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

            Članak 11.
            Izvješćivanje
            PPEU redovito podnosi usmena i pismena izvješća VP-u i PSO-u. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može podnositi izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.

            Članak 12.
            Koordinacija

               1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da se svi instrumenti Unije i djelovanja država članica dosljedno koriste radi postizanja ciljeva politike Unije. Suradnja s državama članicama traži se prema potrebi. Aktivnosti PPEU-a koordiniraju se s aktivnostima službi Komisije. PPEU održava redovite informativne sastanke za delegacije Unije i misije država članica, osobito ured predstavništva Unije u Jeruzalemu i delegaciju Unije u Tel Avivu.

               2.   Na terenu se održava bliska veza s relevantnim šefovima misija država članica, šefovima delegacija Unije i s voditeljima misija ZSOP-a. Oni ulažu sve napore kako bi pomogli PPEU-u u provedbi mandata. PPEU u bliskoj koordinaciji sa šefom delegacije Unije u Tel Avivu i s uredom predstavništva Unije u Jeruzalemu pruža lokalne političke smjernice voditeljima Policijske misije Europske unije za palestinska područja (EUPOL COPPS) i Misije pomoći Europske unije za granični prijelaz Rafah (EUBAM Rafah). PPEU također surađuje s drugim međunarodnim i regionalnim akterima na terenu.

            Članak 13.
            Pomoć u vezi sa zahtjevima
            PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova za bliskoistočni mirovni proces te u tu svrhu osiguravaju administrativnu pomoć i pristup relevantnim dokumentima.

            Članak 14.
            Preispitivanje
            Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do 31. siječnja 2019. Vijeću, VP-u i Komisiji podnosi izvješće o napretku, a do 30. studenoga 2019. sveobuhvatno izvješće o provedbi mandata.

            Članak 15.
            Stupanje na snagu
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Jedna država članica (Ujedinjena Kraljevina) sudjelovala je samo kao promatrač i nije potpisala Zajedničku izjavu usvojenu na konferenciji.

            (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća (EU) 2018/1485 od 28. rujna 2018. o utvrđivanju stajališta koje Europska unija treba zauzeti u pogledu izmjena prilogâ Europskom sporazumu o međunarodnom cestovnom prijevozu opasnih tvari (ADR) i propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)

text:
                  5.10.2018

                  HR

                  Službeni list Europske unije

                  L 251/25

         ODLUKA VIJEĆA (EU) 2018/1485
         od 28. rujna 2018.
         o utvrđivanju stajališta koje Europska unija treba zauzeti u pogledu izmjena prilogâ Europskom sporazumu o međunarodnom cestovnom prijevozu opasnih tvari (ADR) i propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Europski sporazum o međunarodnom cestovnom prijevozu opasnih tvari (ADR) stupio je na snagu 29. siječnja 1968. Europski sporazum o međunarodnom prijevozu opasnih tvari unutarnjim plovnim putovima (ADN) stupio je na snagu 29. veljače 2008.

                     (2)

                     Unija nije ugovorna stranka ADR-a ni ADN-a. Sve su države članice ugovorne stranke ADR-a, a 13 su država članica ugovorne stranke ADN-a.

                     (3)

                     U skladu s člankom 14. ADR-a svaka ugovorna stranka može predložiti jednu ili više izmjena prilogâ ADR-u. Radna skupina za prijevoz opasnih tvari (WP.15) može donijeti nacrt izmjena tihe priloga. U skladu s člankom 20. ADN-a Upravni odbor ADN-a može donijeti nacrt izmjena propisa priloženih ADN-u. Takve predložene izmjene treba smatrati prihvaćenima, osim ako je, u roku od tri mjeseca od dana kada ih je glavni tajnik Ujedinjenih naroda dostavio, barem jedna trećina ugovornih stranaka ili pet ugovornih stranaka ako je jedna trećina više od tog broja dostavila glavnom tajniku pisanu obavijest o njihovu prigovoru na predložene izmjene.

                     (4)

                     Predložene izmjene koje su tijekom dvogodišnjeg razdoblja 2016. – 2018. donijeli WP.15 i Upravni odbor ADN-a dostavljene su ugovornim strankama ADR-a i ADN-a 1. srpnja 2018.

                     (5)

                     Predložene izmjene mogu odlučujuće utjecati na sadržaj prava Unije, konkretno na Direktivu 2008/68/EZ Europskog parlamenta i Vijeća (1). Tom se direktivom utvrđuju zahtjevi za prijevoz opasnih tvari cestom, željeznicom ili unutarnjim plovnim putovima unutar ili između država članica, upućivanjem na ADR, na Propis o međunarodnom prijevozu opasnih tvari željeznicom (RID) iz Dodatka C Konvenciji o međunarodnom željezničkom prijevozu (COTIF) i na ADN. Člankom 4. Direktive 2008/68/EZ predviđeno je da se prijevoz opasnih tvari između država članica i trećih zemalja treba odobriti ako je u skladu sa zahtjevima ADR-a, RID-a ili ADN-a, osim ako je u prilozima toj direktivi navedeno drukčije. U skladu s člankom 8. Direktive 2008/68/EZ Komisija je ovlaštena prilagoditi priloge toj direktivi znanstvenom i tehničkom napretku, posebno kako bi se uzele u obzir izmjene ADR-a, RID-a i ADN-a.

                     (6)

                     Predložene izmjene odnose se na tehničke norme ili jedinstvene tehničke propise i cilj im je osigurati siguran i učinkovit prijevoz opasnih tvari, uzimajući u obzir znanstveni i tehnički napredak u sektoru te razvoj novih tvari i predmeta koji predstavljaju opasnost tijekom njihova prijevoza. Razvoj prijevoza opasnih tvari cestom i unutarnjim plovnim putovima kako unutar Unije tako i između Unije i njoj susjednih zemalja ključni je element zajedničke prometne politike te se njime osigurava pravilno funkcioniranje svih industrijskih grana koje proizvode ili koriste tvari razvrstane kao opasne prema ADR-u i ADN-u.

                     (7)

                     Sve su predložene izmjene opravdane i korisne te bi ih stoga Unija trebala podržati. Stajalište koje treba zauzeti u ime Unije u pogledu predloženih izmjena prilogâ ADR-u i propisa priloženih ADN-u trebalo bi se stoga temeljiti na tekstu priloženom ovoj Odluci,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u pogledu predloženih izmjena prilogâ ADR-u i propisa priloženih ADN-utemelji se na tekstu priloženom ovoj Odluci.
            Manje promjene predloženih izmjena prilogâ ADR-u i propisa priloženih ADN-u mogu se dogovoriti bez daljnje odluke Vijeća, u skladu s člankom 2.

            Članak 2.
            Stajalište koje treba zauzeti u ime Unije u pogledu predloženih izmjena prilogâ ADR, kako je navedeno u članku 1., izražavaju one države članice koje su ugovorne stranke ADR-a djelujući zajednički u interesu Unije.
            Stajalište koje treba zauzeti u ime Unije u pogledu predloženih izmjena propisa priloženih ADN-u, kako je navedeno u članku 1., izražavaju one države članice koje su ugovorne stranke ADN-a djelujući zajednički u interesu Unije.

            Članak 3.
            Upućivanje na prihvaćene izmjene prilogâ ADR-u i propisa priloženih ADN-u, koje uključuje datum ili datume njihova stupanja na snagu, objavljuje se u Službenom listu Europske unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).

            PRIVITAK

                        Prijedlog

                        Referentni dokument

                        Obavijest

                        Predmet

                        Primjedbe

                        Stajalište EU-a

                        1

                        ECE/TRANS/WP.15/240

                           C.N.304.2018.TREATIES-XI.B.14

                        Nacrt izmjena priloga A i B ADR-u

                        Tehnički konsenzus na sjednici Radne skupine za prijevoz opasnih tvari – WP.15.

                        Dati suglasnost za izmjene.

                        2

                        ECE/TRANS/WP.15/240/Add.1

                           C.N.304.2018.TREATIES-XI.B.14

                        Nacrt izmjena priloga A i B ADR-u – Dopuna (Ponovno izdano 8. lipnja 2018.)

                        Tehnički konsenzus na sjednici Radne skupine za prijevoz opasnih tvari – WP.15.

                        Dati suglasnost za izmjene.

                        3

                        ECE/TRANS/WP.15/240/Corr.1

                           C.N.304.2018.TREATIES-XI.B.14

                        Nacrt izmjena priloga A i B ADR-u – Ispravak (Ponovno izdano 8. lipnja 2018.)

                        Tehnički konsenzus na sjednici Radne skupine za prijevoz opasnih tvari – WP.15.

                        Dati suglasnost za izmjene.

                        4

                        ECE/ADN/45

                           C.N.297.2018.TREATIES-XI.D.6

                        Nacrt izmjene propisa priloženih ADN-u

                        Tehnički konsenzus na sjednici Upravnog odbora ADN-a.

                        Dati suglasnost za izmjene.


title: Odluka Vijeća (EU) 2018/1486 od 28. rujna 2018. o stajalištu koje treba zauzeti u ime Europske unije u okviru Carinskog pododbora uspostavljenog Sporazumom o pridruživanju između Europske unije i njezinih država članica, s jedne strane, i Ukrajine, s druge strane, u pogledu zamjene Protokola I. uz taj sporazum, o definiciji pojma „proizvodi s podrijetlom” i načinima administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla

text:
                  5.10.2018

                  HR

                  Službeni list Europske unije

                  L 251/28

         ODLUKA VIJEĆA (EU) 2018/1486
         od 28. rujna 2018.
         o stajalištu koje treba zauzeti u ime Europske unije u okviru Carinskog pododbora uspostavljenog Sporazumom o pridruživanju između Europske unije i njezinih država članica, s jedne strane, i Ukrajine, s druge strane, u pogledu zamjene Protokola I. uz taj sporazum, o definiciji pojma „proizvodi s podrijetlom” i načinima administrativne suradnje, novim protokolom u kojem se upućuje na Regionalnu konvenciju o paneuromediteranskim povlaštenim pravilima podrijetla
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o pridruživanju između Europske unije i njezinih država članica, s jedne strane, i Ukrajine, s druge strane (1), („Sporazum”) Unija je potpisala u skladu s Odlukom Vijeća 2014/668/EU (2), a na snagu je stupio 1. rujna 2017.

                     (2)

                     Na temelju članka 39. stavka 1. Protokola I. uz Sporazum („Protokol I.”) Carinski pododbor uspostavljen u skladu s glavom IV. poglavljem 5. člankom 83. Sporazuma („Carinski pododbor”) može donijeti izmjene odredaba tog protokola.

                     (3)

                     Na temelju članka 39. stavka 2. Protokola I. Carinski pododbor osim toga može, nakon pristupanja Ukrajine Regionalnoj konvenciji o paneuromediteranskim povlaštenim pravilima podrijetla (3) („Konvencija”), odlučiti da se pravila o podrijetlu određena u tom protokolu zamijene pravilima priloženima Konvenciji.

                     (4)

                     Konvencijom se utvrđuju odredbe o podrijetlu robe kojom se trguje na temelju odgovarajućih sporazuma koje su sklopile ugovorne stranke te je ona za Uniju stupila na snagu 1. svibnja 2012., a za Ukrajinu 1. veljače 2018.

                     (5)

                     Carinski pododbor treba donijeti odluku o zamjeni Protokola I. o definiciji pojma „proizvodi s podrijetlom” i načinima administrativne suradnje novim protokolom u kojem se upućuje na Konvenciju.

                     (6)

                     Primjereno je utvrditi stajalište koje treba zauzeti u ime Unije u okviru Carinskog pododbora jer će odluka Carinskog pododbora biti obvezujuća za Uniju.

                     (7)

                     Člankom 6. Konvencije predviđa se da svaka ugovorna stranka treba poduzeti odgovarajuće mjere kako bi osigurala učinkovitu primjenu Konvencije. U tu svrhu Protokol I. trebalo bi zamijeniti novim protokolom u kojem se u pogledu pravila o podrijetlu upućuje na Konvenciju.

                     (8)

                     Stajalište koje treba zauzeti u ime Unije u okviru Carinskog pododbora trebalo bi se stoga temeljiti na nacrtu odluke priloženom ovoj Odluci.

                     (9)

                     Budući da odlukom Carinskog pododbora treba izmijeniti Protokol I., tu bi odluku trebalo objaviti u Službenom listu Europske unije.

                     (10)

                     U skladu s člankom 17. stavkom 1. Ugovora o Europskoj uniji Uniju u okviru Carinskog pododbora treba predstavljati Komisija,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Carinskog pododbora uspostavljenog u skladu s člankom 83. Sporazuma o pridruživanju između Europske unije i njezinih država članica, s jedne strane, i Ukrajine, s druge strane („Carinski pododbor”) temelji se na nacrtu odluke priloženom ovoj Odluci.

            Članak 2.
            Predstavnici Unije u Carinskom pododboru mogu dogovoriti manje tehničke ispravke nacrta odluke iz članka 1. bez daljnje odluke Vijeća.

            Članak 3.
            Ova je Odluka upućena Komisiji.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  SL L 161, 29.5.2014., str. 3.

            (2)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

            (3)  SL L 54, 26.2.2013., str. 4.

            NACRT
            ODLUKA br. …/2018 CARINSKOG PODODBORA EU – UKRAJINA
            od …
            o zamjeni Protokola I. uz Sporazum o pridruživanju između EU-a i Ukrajine o definiciji pojma „proizvodi s podrijetlom” i načinima administrativne suradnje
            CARINSKI PODODBOR EU – UKRAJINA,
            uzimajući u obzir Sporazum o pridruživanju između Europske unije i njezinih država članica, s jedne strane, i Ukrajine, s druge strane (1), a posebno njegov članak 26. stavak 2.,
            uzimajući u obzir Protokol I. uz Sporazum o pridruživanju između Europske unije i njezinih država članica, s jedne strane, i Ukrajine, s druge strane, o definiciji pojma „proizvodi s podrijetlom” i načinima administrativne suradnje,
            budući da:

                        (1)

                        U članku 26. stavku 2. Sporazuma o pridruživanju između Europske unije i njezinih država članica, s jedne strane, i Ukrajine, s druge strane („Sporazum”), za pravila o podrijetlu upućuje se na Protokol I. uz Sporazum („Protokol I.”).

                        (2)

                        Sporazum je stupio na snagu 1. rujna 2017.

                        (3)

                        Člankom 39. Protokola I. predviđa se da Carinski pododbor uspostavljen u skladu s s glavom IV. poglavljem 5. člankom 83. Sporazuma može donijeti odluku o izmjeni odredaba tog protokola i zamjeni pravila o podrijetlu određenih u tom protokolu.

                        (4)

                        Cilj je Regionalne konvencije o paneuromediteranskim povlaštenim pravilima podrijetla (2) („Konvencija”) zamijeniti jedinstvenim pravnim aktom protokole o pravilima o podrijetlu koji su sada na snazi u zemljama paneuromediteranskog područja.

                        (5)

                        Europska unija potpisala je Konvenciju 15. lipnja 2011. Zajednički odbor osnovan u skladu s člankom 3. stavkom 1. Konvencije 16. svibnja 2017. odlučio je da bi Ukrajinu trebalo pozvati da pristupi Konvenciji (3).

                        (6)

                        Europska unija položila je kod depozitara Konvencije svoju ispravu o prihvatu 26. ožujka 2012. Ukrajina je položila kod depozitara Konvencije svoju ispravu o prihvatu 19. prosinca 2017. Stoga je Konvencija u skladu s njezinim člankom 10. stavcima 2. i 3. stupila na snagu 1. svibnja 2012. za Uniju te 1. veljače 2018. za Ukrajinu.

                        (7)

                        Protokol I. trebalo bi stoga zamijeniti novim protokolom u kojem se upućuje na Konvenciju,

                  DONIO JE OVU ODLUKU:

               Članak 1.
               Protokol I. uz Sporazum o pridruživanju između Europske unije i njezinih država članica, s jedne strane, i Ukrajine, s druge strane, o definiciji pojma „proizvodi s podrijetlom” i načinima administrativne suradnje zamjenjuje se tekstom navedenim u Prilogu ovoj Odluci.

               Članak 2.
               Ova se Odluka objavljuje u Službenom listu Europske unije.

               Članak 3.
               Ova Odluka stupa na snagu na dan donošenja.
               Primjenjuje se od …

               Sastavljeno u …

                     Za Carinski pododbor EU – Ukrajina

                     Predsjednik

               (1)  SL L 161, 29.5.2014., str. 3.

               (2)  SL L 54, 26.2.2013., str. 4.

               (3)  Odluka br. 1/2017 Zajedničkog odbora Regionalne konvencije o paneuromediteranskim povlaštenim pravilima podrijetla оd 16. svibnja 2017. u pogledu zahtjeva Ukrajine da postane ugovorna stranka Regionalne konvencije o paneuromediteranskim povlaštenim pravilima podrijetla [2017/1367] (SL L 191, 22.7.2017., str. 11.).

            PRILOG
            Protokol I.
            o definiciji pojma „proizvodi s podrijetlom” i načinima administrativne suradnje

               Članak 1.
               Primjenjiva pravila o podrijetlu

                  1.   Za potrebe provedbe ovog Sporazuma primjenjuju se Dodatak I. i odgovarajuće odredbe Dodatka II. Regionalnoj konvenciji o paneuromediteranskim povlaštenim pravilima podrijetla (1) („Konvencija”).

                  2.   Sva upućivanja na „odgovarajući ugovor” u Dodatku I. i u odgovarajućim odredbama Dodatka II. Konvenciji smatraju se upućivanjima na ovaj Sporazum.

               Članak 2.
               Rješavanje sporova

                  1.   Ako dođe do sporova u pogledu postupaka provjere iz članka 32. Dodatka I. Konvenciji koji se ne mogu riješiti između carinskih službi koje su podnijele zahtjev za provjeru i carinskih službi odgovornih za provedbu te provjere, oni se podnose Carinskom pododboru. Ne primjenjuju se odredbe o mehanizmu za rješavanje sporova iz poglavlja 14. (Rješavanje sporova) glave IV. (Trgovina i pitanja povezana s trgovinom) ovog Sporazuma.

                  2.   U svim slučajevima, rješavanje sporova između uvoznika i carinskih službi zemlje uvoznice provodi se u skladu sa zakonodavstvom te zemlje.

               Članak 3.
               Izmjene Protokola
               Carinski pododbor može donijeti odluku o izmjeni odredbi ovog Protokola.

               Članak 4.
               Povlačenje iz Konvencije

                  1.   Ako Europska unija ili Ukrajina depozitaru Konvencije dostave pisanu obavijest o svojoj namjeri povlačenja iz Konvencije u skladu s njezinim člankom 9., Europska unija i Ukrajina odmah započinju pregovore o pravilima o podrijetlu u svrhu provedbe ovog Sporazuma.

                  2.   Do stupanja na snagu takvih novih, u pregovorima utvrđenih pravila o podrijetlu na ovaj se Sporazum i dalje primjenjuju pravila o podrijetlu iz Dodatka I. i, prema potrebi, odgovarajuće odredbe Dodatka II. Konvenciji koji su primjenjivi u trenutku povlačenja. Međutim, od trenutka povlačenja smatra se da je pravilima o podrijetlu iz Dodatka I. i, prema potrebi, odgovarajućim odredbama Dodatka II. Konvenciji dopuštena bilateralna kumulacija samo između Europske unije i Ukrajine.

               Članak 5.
               Prijelazne odredbe – kumulacija
               Neovisno o članku 16. stavku 5. i članku 21. stavku 3. Dodatka I. Konvenciji, kada kumulacija uključuje samo države EFTA-e, Farske otoke, Europsku uniju, Tursku, sudionike procesa stabilizacije i pridruživanja, Republiku Moldovu, Gruziju i Ukrajinu, dokaz o podrijetlu može biti potvrda o prometu robe EUR.1 ili izjava o podrijetlu.

               (1)  SL L 54, 26.2.2013., str. 4.


title: Odluka Vijeća (EU) 2018/1509 od 2. listopada 2018. o imenovanju člana Odbora regija, kojeg je predložila Savezna Republika Njemačka

text:
                  11.10.2018

                  HR

                  Službeni list Europske unije

                  L 255/14

         ODLUKA VIJEĆA (EU) 2018/1509
         od 2. listopada 2018.
         o imenovanju člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog njemačke vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Wolfganga SCHMIDTA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        gđa Annette TABBARA, Staatsrätin, Bevollmächtigte der Freien und Hansestadt Hamburg beim Bund, der Europäischen Union und für auswärtige Angelegenheiten.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 2. listopada 2018.

                  Za Vijeće

                  Predsjednik

               H. LÖGER

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2018/1560 od 15. listopada 2018. o stajalištu koje treba zauzeti u ime Europske unije u okviru Odbora za SGP osnovanog na temelju prijelaznog Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane, u pogledu donošenja odluke Odbora za SGP u vezi s pristupanjem Republike Hrvatske Europskoj uniji

text:
                  18.10.2018

                  HR

                  Službeni list Europske unije

                  L 261/19

         ODLUKA VIJEĆA (EU) 2018/1560
         od 15. listopada 2018.
         o stajalištu koje treba zauzeti u ime Europske unije u okviru Odbora za SGP osnovanog na temelju prijelaznog Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane, u pogledu donošenja odluke Odbora za SGP u vezi s pristupanjem Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije („UFEU”), a posebno njegov članak 207. i članak 218. stavak 9.,
         uzimajući u obzir prijelazni Sporazum o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane („Sporazum”) (1),
         uzimajući u obzir prijedlog Europske komisije,
         budući da:

                     (1)

                     Sporazum je potpisan u ime Unije 26. studenoga 2008. na temelju Odluke Vijeća 2009/156/EZ (2) i privremeno se primjenjuje od 3. rujna 2016.

                     (2)

                     Ugovor o pristupanju Republike Hrvatske Uniji potpisan je 9. prosinca 2011. i stupio je na snagu 1. srpnja 2013.

                     (3)

                     Republika Hrvatska pristupila je Sporazumu 8. studenoga 2017. polaganjem svojeg Akta o pristupanju.

                     (4)

                     Na temelju članka 77. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji.

                     (5)

                     Primjereno je utvrditi stajalište koje treba zauzeti u ime Unije u pogledu donošenja odluke Odbora za SGP, na njegovom godišnjem sastanku, o izmjenama Sporazuma koje su potrebne zbog pristupanja Republike Hrvatske Uniji,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Odbora za SGP osnovanog na temelju prijelaznog Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane, u pogledu donošenja odluke Odbora za SGP, na njegovom godišnjem sastanku, u vezi s pristupanjem Republike Hrvatske Uniji temelji se na nacrtu odluke Odbora za SGP priloženom ovoj Odluci.

            Članak 2.
            Odluka Odbora za SGP nakon donošenja objavljuje se u Službenom listu Europske unije.

            Sastavljeno u Luxembourgu 15. listopada 2018.

                  Za Vijeće

                  Predsjednica

               F. MOGHERINI

            (1)  SL L 59, 3.3.2009., str. 3.

            (2)  Odluka Vijeća 2009/156/EZ od 21. studenoga 2008. o potpisivanju i privremenoj primjeni prijelaznog Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane (SL L 59, 3.3.2009., str. 1.).

            NACRT
            ODLUKA br. … /2018 ODBORA ZA SGP
            osnovanog prijelaznim Sporazumom o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane
            od …
            u vezi s pristupanjem Republike Hrvatske Europskoj uniji
            ODBOR ZA SGP,
            uzimajući u obzir prijelazni Sporazum o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane („Sporazum”), potpisan u Abidjanu 26. studenoga 2008. koji se privremeno primjenjuje od 3. rujna 2016., a posebno njegove članke 76., 77. i 81.,
            uzimajući u obzir Ugovor o pristupanju Republike Hrvatske Europskoj uniji („Unija”) te Akt o pristupanju Sporazumu koji je Republika Hrvatska položila 8. studenoga 2017.,
            budući da:

                        (1)

                        Sporazum se primjenjuje, s jedne strane, na područja na kojima se primjenjuje Ugovor o funkcioniranju Europske unije te pod uvjetima utvrđenima u tom Ugovoru i, s druge strane, na državno područje Côte d'Ivoirea.

                        (2)

                        Na temelju članka 77. stavka 3. Sporazuma Odbor za SGP može odlučiti o bilo kakvim izmjenama koje bi mogle biti potrebne zbog pristupanja novih država članica Uniji,

                  DONIO JE OVU ODLUKU:

               Članak 1.
               Republika Hrvatska, kao stranka Sporazuma, jednako kao i ostale države članice Unije donosi i prima na znanje tekst Sporazuma te priloge, protokole i izjave priložene tom Sporazumu.

               Članak 2.
               Članak 81. Sporazuma zamjenjuje se sljedećim:

                     „Članak 81.
                     Vjerodostojni tekstovi
                     Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.”.

               Članak 3.
               Unija dostavlja Côte d'Ivoireu tekst Sporazuma na hrvatskom jeziku.

               Članak 4.

                  1.   Odredbe Sporazuma primjenjuju se na robu izvezenu iz Côte d'Ivoirea u Republiku Hrvatsku ili iz Republike Hrvatske u Côte d'Ivoire koja zadovoljava pravila o podrijetlu koja su na snazi na području stranaka Sporazuma te je 3. rujna 2016. bila u provozu ili privremeno pohranjena u carinskom skladištu ili slobodnoj zoni u Côte d'Ivoireu ili u Republici Hrvatskoj.

                  2.   U slučajevima iz stavka 1. odobrava se povlašteno postupanje, podložno podnošenju carinskim tijelima zemlje uvoznice, u roku od četiri mjeseca od datuma stupanja na snagu ove Odluke, dokaza o podrijetlu koji su naknadno izdala carinska tijela zemlje izvoznice.

               Članak 5.
               Côte d'Ivoire se obvezuje da u vezi s pristupanjem Republike Hrvatske Uniji neće isticati nikakva potraživanja, zahtjeve ni pravna sredstva te da neće izmijeniti ni povući bilo koju koncesiju u skladu s člankom XXIV. stavkom 6. i člankom XXVIII. Općeg sporazuma o carinama i trgovini („GATT”) iz 1994. ili člankom XXI. Općeg sporazuma o trgovini uslugama („GATS”).

               Članak 6.
               Ova Odluka stupa na snagu na dan potpisivanja.
               Međutim, članci 3. i 4. primjenjuju se od 3. rujna 2016.

               Sastavljeno u …

                     Za Côte d'Ivoire

                     Za Europsku uniju